Návrh

na odsúhlasenie prevodu prebytočného nehnuteľného majetku štátu podľa zákona NR SR č. 278/1993 Z. z. o správe majetku štátu v znení neskorších predpisov v súlade s uznesením vlády SR č. 86 z 31. januára 2007 pre Slovenské centrum poľnohospodárskeho výskumu v Nitre v zriaďovateľskej pôsobnosti Ministerstva pôdohospodárstva SR 

I. Označenie organizácie spravujúcej majetok štátu navrhnutý na odsúhlasenie prevodu

Slovenské centrum poľnohospodárskeho výskumu (ďalej len „SCPV“), IČO: 42041333 je štátnou príspevkovou organizáciou so sídlom Hlohovská 2, 949 92 Nitra. 
Základným predmetom činnosti SCPV je zabezpečovanie komplexného výskumu a zhromažďovanie poznatkov z oblasti trvalo udržiavateľného využívania a ochrany prírodných zdrojov pre pestovanie rastlín a chov zvierat, zabezpečenia kvality a konkurencieschopnosti výrobkov poľnohospodárskeho pôvodu pre potravinárske i nepotravinárske využitie, produkčného vplyvu poľnohospodárstva na životné prostredie a rozvoj vidieka a transfer poznatkov poľnohospodárskeho výskumu užívateľom.
     
II. Vymedzenie majetku štátu navrhnutého na prevod, odôvodnenie návrhu, všeobecná hodnota majetku štátu určená znaleckým posudkom (primeraná cena),spôsob výberu nadobúdateľa (kupujúceho) majetku štátu, kupujúci, kúpna cena

1) Stavby – katastrálne územie Ivanka pri Dunaji
     
SCPV je správcom nehnuteľného majetku štátu zapísaného na liste vlastníctva č. 2431,okres Senec , obec Ivanka pri Dunaji, katastrálne územie Ivanka pri Dunaji, stavieb: stavba s. č.1494 na parc. č. 5/23-stolárska dielňa, stavba s. č. 1497 na parc. č. 5/22-garáže,stavba s.č. 1504 na parc. č. 5/18-Košická hala, stavba s. č. 1515 na parc. č. 5/50-sklad PHM. Od roku 2006 stavby sú nevyužívané, a preto vydal štatutárny orgán dňa 30. 4. 2006 rozhodnutie č. 07/2006 o prebytočnosti uvedeného nehnuteľného majetku štátu. Stavby boli postavené postupne v rokoch 1954 až 1970. Pozemky pod stavbami sú vo vlastníctve rehole Spoločnosti Ježišovej .
Na každú stavbu bol osobitne vypracovaný znalecký posudok súdnym znalcom  Ing. Oliverom Majdúchom . Všeobecná hodnota stavieb spolu je Sk 2 760 000,00.
V nadväznosti na rozhodnutie o prebytočnosti citovaného nehnuteľného majetku štátu, vykonalo SCPV ponukové konanie. Keďže oslovené štátne rozpočtové a príspevkové organizácie nemali o ponúkaný majetok záujem, uskutočnilo SCPV osobitné ponukové konanie v súlade so zákonom NR SR č. 278/1993 Z. z. o správe majetku štátu v znení neskorších predpisov. V lehote stanovenej na predkladanie cenových ponúk bola doručená jedna ponuka. Dňa 21.05.2007 uskutočnilo SCPV  vyhodnotenie osobitného ponukového konania.
Podmienky osobitného ponukového konania splnil jeden uchádzač, a to : Spoločnosť Ježišova, Panská 11, 814 99 Bratislava IČO: 00599051  s ponukou kúpnej ceny vo výške: Sk 2 790 000,00 (slovom: dvamiliónysedemstodeväťdesiattisíc slovenských korún).
(Príloha – bod 1.)

2) Pozemok  a stavba- rodinný dom, katastrálne územie Senec

SCPV je správcom nehnuteľného majetku štátu zapísaného na liste vlastníctva č. 105, okres Senec, obec Senec, katastrálne územie Senec, pozemku parcelné číslo 508 o výmere 403 m2, druh – zastavané plochy a nádvoria, stavby – súpisné číslo 319, na parcele číslo 508 , popis stavby - rodinný dom. Stavba – rodinný dom (postavený v roku 1967) s pozemkom nie sú využívané a z tohto dôvodu vydal štatutárny orgán dňa 10.05.2006 rozhodnutie č. 06/2006 o prebytočnosti uvedeného nehnuteľného majetku štátu.
Znaleckým posudkom č. 29/2007 vyhotovenými znalcom Ing. Oliverom Majdúchom bola určená všeobecná hodnota nehnuteľnosti stavby – rodinného domu a pozemku - uvedených na liste vlastníctva č. 105 katastrálne územie Senec, spolu vo výške Sk 2 400 000,00. 
V nadväznosti na rozhodnutie o prebytočnosti citovaného nehnuteľného majetku štátu, vykonalo SCPV ponukové konanie. Nakoľko oslovené štátne rozpočtové a príspevkové organizácie nemali o ponúkaný majetok záujem, uskutočnilo SCPV osobitné ponukové konanie v súlade so zákonom NR SR č. 278/1993 Z. z. o správe majetku štátu v znení neskorších predpisov. V lehote stanovenej na predkladanie cenových ponúk boli doručené dve ponuky. Dňa 10.08.2007 uskutočnilo SCPV vyhodnotenie osobitného ponukového konania.
Podmienky osobitného ponukového konania splnil jeden uchádzač, a to: JNT, s. r. o. Sklepárska 8/a, 040 15 Košice IČO: 36582468 s ponukou kúpnej ceny vo výške: Sk 2 889 000,00 (slovom: dvamiliónyosemstoosemdesiatdeväťtisíc slovenských korún).
(Príloha – bod 2)

3) Stavby – katastrálne územie Vysoká nad Uhom

SCPV je správcom nehnuteľného majetku štátu zapísaného na liste vlastníctva č. 2263, okres Michalovce, obec Vysoká nad Uhom, katastrálne územie Vysoká nad Uhom, stavieb: stavba s. č. 370 na parc. č. 4029/4 - garáž, stavba s. č. 370 na parc. č. 4029/5 - administr. budova, stavba s. č. 370 na parc. č. 4029/6 - dielne, stavba s. č. 370 na parc. č. 4029/7 – vodojem, stavba s. č. 370 na parc. č. 4029/32 – sklad, stavba s. č. 370 na parc. č. 4029/33 - sklad, stavba s. č. 370 na parc. č. 4029/34 – sklad. Stavby boli postavené v rokoch 1967 až 1979. K pozemkom pod stavbami súp. č. 370 nie je evidovaný právny vzťah na liste vlastníctva.
Stavby nie sú využívané od r. 2006, a preto vydal štatutárny orgán dňa 09.05.2006 rozhodnutie č. 08/2006 o prebytočnosti uvedeného nehnuteľného majetku štátu. 
Znaleckým posudkom č. 30/2007 vyhotoveným znalcom Ing. Pavlom Šoltýsom bola určená všeobecná hodnota nehnuteľostí - stavieb s príslušenstvom spolu vo výške Sk 1 300 000,00.
SCPV vykonalo ponukové konanie štátnym rozpočtovým organizáciám a štátnym príspevkovým organizáciám.
Keďže oslovené organizácie nemali o ponúkaný majetok záujem, uskutočnilo SCPV osobitné ponukové konanie v súlade so zákonom NR SR č. 278/1993 Z. z. o správe majetku štátu v znení neskorších predpisov. V lehote stanovenej na predkladanie cenových ponúk boli doručené dve ponuky. Dňa 01.12.2006 uskutočnilo SCPV vyhodnotenie osobitného ponukového konania.
Podmienky osobitného ponukového konania splnil jeden uchádzač, a to :Roľnícke družstvo Vysoká n/Uhom, 072 14 Vysoká nad Uhom, IČO: 31716024 s ponukou kúpnej ceny vo výške: Sk 1 300 000,00 (slovom: jedenmilióntristotisíc slovenských korún
(Príloha – bod 3)